Kmieni dalgħodu mara ta’ 40 sena mill-Korea residenti Ħal Balzaan tilfet ħajjitha wara li waqħet karozza tal-kiri minn irdum fin-Naxxar. Nies fuq il-post li tkellmu ma’ Net News qalulna li mal-waqa’ l-karozza ħadet in-nar. L-istess persuni lemħu lill-mara weħidha iżda il-Pulizija mhux teskludi li kien hemm persuna oħra magħha. Il-Persuna ntlemħet fl-istess żona lbieraħ u anke kmieni dalgħodu. Jidher li l-karozza waqgħet minn Triq John Ayde fin-Naxxar għall-ħabta tat-8am. Immedjatement fil-post waslu membri mill-Protezzjoni Ċivili.